**בנות צלפחד, פסח שני, וקרח ועדתו**

1. במדבר פרק כז

(א) ותקרבנה בנות צלפחד בן חפר בן גלעד בן מכיר בן מנשה למשפחת מנשה בן יוסף ואלה שמות בנתיו מחלה נעה וחגלה ומלכה ותרצה:

(ב) ***ותעמדנה לפני משה*** ולפני אלעזר הכהן ולפני הנשיאם וכל העדה פתח אהל מועד לאמר:

(ג) אבינו מת במדבר **והוא לא היה בתוך העדה הנועדים על יקוק בעדת קרח כי בחטאו מת** ובנים לא היו לו:

(ד) למה יגרע שם אבינו מתוך משפחתו כי אין לו בן תנה לנו אחזה בתוך אחי אבינו:

(ה) ויקרב משה את משפטן לפני יקוק: ס

***הפקעת צלפחד מ"עדת קרח"***

2. אבן עזרא במדבר פרשת פינחס פרק כז פסוק ג

(ג) והוא לא היה - חשבו הבנות כי לא יירשו בני הנועדים על השם.

3. מדרש אגדה (בובר) במדבר פרשת פינחס פרק כז סימן ג

אבינו מת במדבר והוא לא הי' בתוך העדה. אלו עדת מרגלים: הנועדים על ה'. אלו המתלוננים: בעדת קרח. כמשמעו. ללמדך שכל אלו לא נטלו חלק בארץ:

4. רמב"ן במדבר פרק כז פסוק ג

ודעתי בדרך הפשט, שאמרו ככה בעבור שחשבו שמשה רבינו היה שונא עדת קרח יותר מכל החוטאים שמתו במדבר, שהם היו הקמים כנגדו והכופרים בכל מעשיו, וחשבו אולי בשנאתו אותם יאמר אל יהי לו מושך חסד ואל יהי חונן ליתומיו יזכר עון אבותם אל ה' (תהלים קט יב יד), על כן הודיעוהו כי לא היה מהם.

***החילוק בין טענת קרח וטענת בנות צלפחד***

5. במדבר פרק טז

(א) ויקח קרח בן יצהר בן קהת בן לויודתן ואבירם בני אליאב ואון בן פלת בני ראובן:

(ב) ***ויקמו לפני משה***ואנשים מבני ישראל חמשים ומאתים נשיאי עדה קראי מועד אנשי שם:

(ג) ויקהלו על משה ועל אהרן ויאמרו אלהם רב לכם כי כל העדה כלם קדשים ובתוכם יקוק ומדוע תתנשאו על קהל יקוק:

6. רש"י במדבר פרק טז פסוק א

...מה עשה, עמד וכנס מאתים חמישים ראשי סנהדראות, רובן משבט ראובן שכיניו, והם אליצור בן שדיאור וחביריו וכיוצא בו, שנאמר נשיאי עדה קריאי מועד, ולהלן הוא אומר (במדבר א, טז) אלה קרואי העדה, והלבישן טליתות שכולן תכלת. באו ועמדו לפני משה. אמרו לו טלית שכולה של תכלת חייבת בציצית או פטורה. אמר להם חייבת. התחילו לשחק עליו, אפשר טלית של מין אחר חוט אחד של תכלת פוטרה, זו שכולה תכלת לא תפטור את עצמה

7. תלמוד בבלי מסכת בבא בתרא דף קיט עמוד ב

תנא: בנות צלפחד חכמניות הן, דרשניות הן, צדקניות הן. חכמניות הן - שלפי שעה דברו, דא"ר שמואל בר רב יצחק: מלמד שהיה משה רבינו יושב ודורש בפרשת יבמין, שנאמר: +דברים כ"ה+ כי ישבו אחים יחדו, אמרו לו: אם כבן אנו חשובין - תנה לנו נחלה כבן, אם לאו - תתיבם אמנו! מיד: ויקרב משה את משפטן לפני ה'. דרשניות הן - שהיו אומרות: אילו היה [לו] בן לא דברנו. והתניא: בת! אמר ר' ירמיה: סמי מכאן בת. אביי אמר: אפילו היה בת לבן לא דברנו. צדקניות הן - שלא נישאו אלא להגון להן.

8. רש"י במדבר פרק כז פסוק ב

לפני משה - ואחר כך לפני אלעזר, אפשר אם משה לא ידע אלעזר יודע, אלא סרס המקרא ודרשהו, דברי רבי יאשיה. אבא חנן משום רבי אלעזר אומר בבית המדרש היו יושבים, ועמדו לפני כולם:

***היחס בין פסח שני ובנות צלפחד***

9. במדבר פרק ט ופרק כז

|  |  |
| --- | --- |
| **פסח שני (במדבר ט)** | **בנות צלפחד (במדבר כז)** |
| (ו) ויהי אנשים אשר היו טמאים לנפש אדם ולא יכלו לעשת הפסח ביום ההוא **ויקרבו** לפני משה ולפני אהרן ביום ההוא: | (א) **ותקרבנה** בנות צלפחד בן חפר בן גלעד בן מכיר בן מנשה למשפחת מנשה בן יוסף ואלה שמות בנתיו מחלה נעה וחגלה ומלכה ותרצה: |
| (ז) ויאמרו האנשים ההמה אליו אנחנו טמאים לנפש אדם **למה נגרע** לבלתי הקריב את קרבן יקוק במעדו **בתוך בני ישראל**: | (ד) **למה יגרע** שם אבינו **מתוך משפחתו** כי אין לו בן תנה לנו אחזה בתוך אחי אבינו: |
| (ח) ויאמר אלהם משה עמדו ואשמעה מה יצוה יקוק לכם: פ | (ה) ויקרב משה את משפטן לפני יקוק: ס |
| רש"י במדבר פרק ט  (ו) לפני משה ולפני אהרן - **כששניהם יושבין בבית המדרש באו ושאלום**. ולא יתכן לומר זה אחר זה, שאם משה לא היה יודע, אהרן מנין לו: | רש"י במדבר פרק כז פסוק ב  אבא חנן משום רבי אלעזר אומר **בבית המדרש היו יושבים**, ועמדו לפני כולם: |
| רש"י במדבר פרק ט פסוק ז  וראויה היתה פרשה זו להאמר ע"י משה כשאר כל התורה כולה, אלא שזכו אלו שתאמר על ידיהן, שמגלגלין זכות ע"י זכאי: | רש"י במדבר פרק כז  דבר אחר ראויה היתה פרשה זו להכתב על ידי משה, אלא שזכו בנות צלפחד ונכתבה על ידן: |

10. רש"י במדבר פרשת בהעלותך פרק ט פסוק ז

(ז) למה נגרע - אמר להם אין קדשים קרבים בטומאה. אמרו לו יזרק הדם עלינו בכהנים טהורים ויאכל הבשר לטהורים.